Lars bedrifter...... | Tag | bilagsrod
Tag Archives: bilagsrod
Projekt Løkke – eller manden i maskinrummet….
En reminder om Lars Løkkes tidligere konflikt med bilagsrod og fadbamser på skatteydernes regning……..
Lars Løkke – en mand i maskinrummet.
Af Bent Vinn Nielsen i Information den 1. oktober 2010.
Information skriver den 1. oktober 2010:
Flere gange under læsningen af Tanja Frederiksens og Sigge Winther Nielsens nyudkomne bog om vores statsminister, Projekt Løkke, tænker man, at så slem kan manden, bogens hovedperson, da vel heller ikke være. Mon han er værre end så mange andre politikere, når det kommer til stykket? Men når man har læst bogen til ende, kan man ikke lade være med at tænke: det må man da virkelig håbe! At han virkelig er værre end de fleste. Titlens ‘projekt’ er der ingen tvivl om: Lars Løkke Rasmussens projekt er Lars Løkke Rasmussen. Når han – og det sker op til flere gange – bliver væltet omkuld, og overvejer om politik overhovedet er noget for ham, skyldes det ikke, at hans politik møder modstand, eller at han har svært ved at holde kursen. Næe nej, det skyldes at han får personlige vanskeligheder. Når pressens interesse for hans bilag f.eks. bliver for nærgående. Når han bliver taget med bukserne nede. Politik, får man indtrykket af, kommer så absolut i anden række. Her er han professionel, han er – befriende uforstilt – levebrødspolitiker og mener ikke politik er noget for lallende amatører. Det er et spil – og det kan ikke anfægte ham. Netop fordi det ikke er hans hovedprojekt. Men når han bliver pågrebet i at købe sprut og cigaretter på skatteborgernes regning, så kommer den store, dyre tvivl om hvorvidt politik nu også giver mening op i ham.
Bent Vinn Nielsen afslutter anmeldelsen af Bogen “Projekt Løkke” med følgende salut:
“Føj for satan, tænker man, når man lægger bogen fra sig. Selvfølgelig vidste man godt, at der til ethvert skib hører et maskinrum. Men det er nu helt rart at komme op på dækket igen. Til den friske luft“.
Løkke har ingen kvaler, skatteyderne betaler…..
Tagged Bent Vinn Nielsen, bilagsrod, fadbamser, Information, Løkke, Projekt	| Leave a comment |